UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændring til Rådets holdning til forslaget til EUROPA-PARLAMENTETS OG RÅDETS AFGØRELSE om yderligere makrofinansiel bistand til Georgien /* COM/2013/067 final - 2010/0390 (COD) */





2010/0390 (COD) UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændring til Rådets holdning til forslaget til EUROPA-PARLAMENTETS OG RÅDETS AFGØRELSE om yderligere makrofinansiel bistand til Georgien 1. Indledning I henhold til artikel 294, stk. 7, litra c), i traktaten om Den Europæiske Unions funktionsmåde skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringer. 2. Sagsforløb Forslag sendt til Europa-Parlamentet og Rådet: 13. januar 2011 Europa-Parlamentets førstebehandlingsholdning vedtaget: 10. maj 2011 Kommissionens holdning til Europa-Parlamentets ændringsforslag ved førstebehandlingen vedtaget: 10. maj 2011 Rådets førstebehandlingsholdning vedtaget: 10. maj 2012 Europa-Parlamentets andenbehandlingsholdning vedtaget: 11. december 2012 3. Formålet med Kommissionens forslag Forslaget er en del af de mulige tiltag, som EU fremlagde på den internationale donorkonference i 2008. Målene med den foreslåede makrofinansielle bistand er at: · bidrage til at dække Georgiens eksterne finansieringsbehov og lette landets budgetfinansieringsbehov · bistå arbejdet med den finanspolitiske konsolidering og eksterne stabilisering inden for et program under Den Internationale Valutafond · bistå arbejdet med strukturreformer, der skal sikre bæredygtig vækst og øge gennemsigtigheden og effektiviteten af forvaltningen af de offentlige finanser Lette og støtte de georgiske myndigheders indsats for at gennemføre de foranstaltninger, der er udpeget under ENP-handlingsplanen for EU-Georgien og under det østlige partnerskab med henblik på at fremme den økonomiske og finansielle integration med EU, hvilket også stemmer overens med planerne om at indgå en vidtgående og bred finansieringsaftale mellem de to parter. 4. Kommissionens udtalelse om Europa-Parlamentets ændringsforslag 4.1. Ændringsforslag, som Kommissionen har afvist I forbindelse med det eneste stridsspørgsmål, nemlig anvendelse af udvalgsproceduren til vedtagelse af aftalememorandummet (en liste over politiske betingelser) som omhandlet i artikel 2 og 6, var Kommissionen enig i Parlamentets førstebehandlingsholdning, der gik ud på at anvende rådgivningsproceduren uden begrundelse. Denne holdning er fastholdt ved andenbehandlingen. De andre ændringer, som Europa-Parlamentet fremsætter, bekræfter enten Kommissionens oprindelige forslag eller er af redaktionel karakter. I overensstemmelse med Kommissionens holdning til Parlamentets ændringer ved førstebehandlingen af forslaget til makrofinansiel bistand til Den Kirgisiske Republik (samme plenarmøde i december 2012) og på grund af konflikten mellem Parlamentet og Rådet vedrørende det ømtålelige procedurespørgsmål, som i øjeblikket forhindrer alle forslag til makrofinansiel bistand i at blive vedtaget, og som kræver et hurtigt kompromis mellem de to institutioner, foreslår Kommissionen dog, at der fortsat skal foreligge en særlig begrundelse for anvendelse af rådgivningsproceduren ved vedtagelse af et aftalememorandum. 5. Konklusion Drøftelserne mellem Rådet og Europa-Parlamentet vil være fokuseret på udvalgsspørgsmålet, og Kommissionen er især interesseret i så hurtigt som muligt at finde en løsning på de to institutioners modstridende holdninger vedrørende anvendelse af undersøgelsesproceduren eller rådgivningsproceduren til vedtagelse af aftalememorandummet med Georgien. Kommissionen vil fortsat foreslå kompromisløsninger.